PIRMOSIOS INSTANCIJOS TEISMO (apeliacinių skundų kolegija) SPRENDIMAS
2007 m. liepos 5 d.
Byla T‑247/06 P
Carlos Sanchez Ferriz
prieš
Europos Bendrijų Komisiją
„Apeliacinis skundas – Viešoji tarnyba – Pareigūnai – Tarnybinės veiklos vertinimo ataskaita – Vertinimas už 2003 m. laikotarpį – Nepagrįstas apeliacinis skundas“
Dalykas: Apeliacinis skundas, pateiktas dėl 2006 m. birželio 28 d. Europos Sąjungos tarnautojų teismo (antroji kolegija) sprendimo
Sanchez Ferriz prieš Komisiją (F‑19/05, Rink. VT, p. I‑A‑1‑0000 ir II‑A‑1‑0000), siekiant šio sprendimo panaikinimo.
Sprendimas: Atmesti apeliacinį skundą. Priteisti iš Carlos Sanchez Ferriz šioje instancijoje patirtas bylinėjimosi išlaidas.
Santrauka
Pareigūnai – Vertinimas – Tarnybinės veiklos vertinimo ataskaita
(Pareigūnų tarnybos nuostatų 43 straipsnis)
Lygybės principas pažeidžiamas, kai dvi kategorijos asmenų, kurių teisinė ir faktinė padėtis iš esmės nesiskiria, vertinamos
skirtingai, arba kai skirtingos situacijos vertinamos vienodai.
Lygybės principo pažeidimu nelaikytina tai, kad taikant pagal skirtingus tarnybinės veiklos vertinimo ataskaitos skyrius skirtų
balų lyginamojo svorio taisyklę du pareigūnai, turintys visiškai vienodą balų skaičių pagal vieną šios ataskaitos skyrių,
gauna skirtingą bendrą balų skaičių, pridėjus pagal kitus skyrius skirtus balus, nes šis skirtumas atspindį nevienodą šių
pareigūnų padėtį šių kitų skyrių atžvilgiu. Ta pati išvada darytina tuo atveju, kai du pareigūnai, gavę skirtingą balų skaičių
pagal vieną šių skyrių, gauna vienodą bendrą balų skaičių pridėjus pagal kitus skyrius skirtus balus.
(žr. 36 ir 37 punktus)
Nuoroda: 1991 m. vasario 7 d. Pirmosios instancijos teismo sprendimo Tagaras prieš Teisingumo Teismą, T‑18/89 ir T‑24/89, Rink. p. II‑53, 68 punktas; 2004 m. spalio 28 d. Pirmosios instancijos teismo sprendimo Lutz Herrera prieš Komisiją, T‑219/02 ir T‑337/02, Rink. VT p. I‑A‑319 ir II‑1407, 93 punktas; 2005 m. spalio 25 d. Pirmosios instancijos teismo sprendimo
Fardoom ir Reinard prieš Komisiją, T‑43/04, Rink. VT p. I‑A‑329 ir II‑1465, 42 punktas; 2006 m. lapkričio 28 d. Pirmosios instancijos teismo sprendimo Milbert ir kt. prieš Komisiją, T‑47/04, Rink. p. II‑0000, 53 punktas.